מיתוסים על אונס

מיתוסים על אונס (או: מיתוסי אונס) הם עמדות ואמונות שקריות, שבדרך כלל מוחזקות באופן נרחב, שמטרתן להכחיש או להצדיק תוקפנות גברית כנגד נשים.<ref name=":0"></ref><ref name=":1"></ref><ref></ref> מיתוסי אונס משקפים, בין השאר, תפיסות סטריאוטיפיות והחזקה בדעות קדומות כלפי אונס, אנסים וקורבונותיהם. למשל, הנחות כגון: "אישה שבאמת לא רוצה להיאנס יכולה למנוע זאת" או "גבר לא יכול להיאנס על ידי אישה" הן חלק מהמיתוסים הטומנים בחובם ייחוס אשמה לקורבנות.<ref name=":2">Scarce, M. (1997). Male on male rape: The hidden toll of stigma and shame. Insight Books/Plenum Press.</ref><ref name=":1" /><ref name=":0" />

רוב המחקרים שבחנו החזקה במיתוסים על אונס, התמקדו בתפיסה הרווחת, שלפיה אישה היא קורבן פוטנציאלי לאונס, ואילו גבר הוא תוקף פוטנציאלי.<ref name=":2" /><ref></ref> ככלל, הנטייה להאשים את הקורבן, או לראות בו אחראי לתקיפה, נמצאה במחקרים רבים.<ref name=":0" /><ref name=":1" /><ref></ref> במחקרים הללו הסתמנה המגמה שהאשמת הקורבן קשורה בקבלה (acceptance) של מיתוסי אונס. נמצא כי גברים ונשים בעלי תפיסות סטריאוטיפיות שמרניות לגבי תפקידי מין החזיקו יותר במיתוסי אונס, ונטו יותר להאשים את הקורבן.<ref></ref> ממצאים אלה עולים בקנה אחד עם טענתה של ברט (1980), מחברת ההגדרה המקורית, שלפיה נאמנות לתפקידי מגדר מסורתיים משפיעה על סובלנות לאונס והיא גורם משמעותי של קבלת מיתוסי אונס.<ref name=":0" />

עוד נמצא כי מיתוסי אונס משפיעים באופן משמעותי על נקודת המבט של חבר מושבעים<ref name=":3"></ref>, חוקרי משטרה,<ref></ref> שופטים, עברייני מין וקורבנות.<ref></ref>

== מיתוסים שכיחים ==
=== נשים ===
* נשים בדרך כלל משקרות לגבי אונס<ref name=":4"></ref>
* מה שהקורבן לובש יכול להוביל לתקיפה מינית, או שאונס הוא אשמתו של הקורבן אם היא לבשה בגדים חושפניים<ref name=":4" />
* קורבנות נושאים באחריות לתקיפה אם הם היו שיכורות בזמן שזה קרה<ref name=":3" />
* רוב מקרי האונס מבוצעים על ידי זרים
* רק נשים צעירות ומושכות יכולות להיאנס<ref name=":5"></ref>
* כאשר גבר משלם על ארוחת ערב או דייט, מצופה מהאישה לגמול לו בקיום יחסי מין<ref name="EMH">
* "Common rape myths may include: women often lie about rape, a victim's clothing can precipitate a sexual assault, rape is the fault of the victim if she was intoxicated, and when a male pays for a date, the woman is expected to reciprocate with sexual intercourse."</ref>
* נשים שנאנסות ראויות לכך – במיוחד אם הן נכנסו לביתו של גבר או נכנסו למכוניתו, או שפעולות כאלה מעידות על הסכמה ליחסי מין.
* זה לא אונס אם הקורבן לא נלחם/מתנגד פיזית, או שזה לא אונס אלא אם הקורבן מאולץ פיזית או נפצע<ref></ref>
* אישה יכולה להימנע מאונס אם "תהדוף" את האנס, ומוטלת עליה אחריות לעשות זאת
* יש נשים שרוצות בחשאי שיאנסו אותן<ref name="JohnsonFisher20142">

* "Some rape myths include: that women fantasize about being raped; that women routinely lie about rape; that men cannot rape their intimate partners; that rape is simply unwanted sex and not a violent crime; and that victims are usually attacked by strangers."</ref>
* אישה נהנתה מהאונס אם היא חוותה אורגזמה או חוותה עוררות מינית.
* זה לא אפשרי לאנוס את בת הזוג או את האישה אליה אתה נשוי<ref name=":4" />
* אונס הוא בסך הכל מין לא רצוי, לא פשע אלים<ref name="JohnsonFisher2014">

* "Some rape myths include: that women fantasize about being raped; that women routinely lie about rape; that men cannot rape their intimate partners; that rape is simply unwanted sex and not a violent crime; and that victims are usually attacked by strangers."</ref>
* נשים "מבקשות" להיאנס – למשל על ידי פלירטוט, בגדים פרובוקטיביים, צריכת אלכוהול או התנהגות מופקרת – או שרק סוגים מסוימים של נשים (כלומר, "ילדות רעות") נאנסות.<ref name=":4" />
* הרבה נשים משחקות אותה "קשות להשגה" ואומרות "לא" שהן בעצם מתכוונות "כן"
* גברים לא מסוגלים לשלוט בעצמם ברגע שהם חרמנים, וכך נשים אחראיות לאונס אם הן מאפשרות לדברים להגיע כל כך רחוק, או שהסכמה לנשיקה, ליטוף וכו' מהווה הסכמה ליחסי מין.
* נשים מתלוננות על אונס מתוך רגשות טינה, כדי להתגבר על רגשות אשמה שמופיעות לאחר מפגש מיני שהן מתחרטות עליו, כדי לזכות בתשומת לב.
* אונס חייב להיות בעל מניעים מיניים (עם זאת, חוקרים רבים הגיעו למסקנה שכוח/כעס/סדיזם, לא מין, הם המניע הדומיננטי של רוב האנסים).<ref></ref>
* רוב מבצעי האונס הם פסיכוטיים, סובלים ממחלת נפש, או מוגבלים שכלית.<ref name=":5" /><ref name=":4" />
* הסכמה למפגש מיני אחד מהווה הסכמה לאחר (כלומר, שלא יכול להיות אונס אם הקורבן והאנס קיימו בעבר יחסי מין בהסכמה)
* "קורבנות אמיתיים" מדווחים על אונס מיד.<ref>Chennels, Rebecca. "Sentencing: The 'real rape' myth". Agenda: Empowering Women for Gender Equity. 82: 23.</ref>

=== גברים ===
כאמור, רוב המחקרים שבחנו החזקה במיתוסים על אונס, התמקדו בתפיסה הרווחת שלפיה אישה היא קורבן פוטנציאלי לאונס ואילו גבר הוא תוקף פוטנציאלי.<ref name=":2" /> עם זאת, במחקרים שבחנו את הקשר ההפוך, או את האונס של גבר על ידי גבר אחר, נמצאו הבאים:<ref name=":6"></ref>
* גבר לא יכול להיאנס על ידי אישה<ref></ref>
* גבר שנאנס על ידי גבר אחר "מאבד את הגבריות" שלו<ref name=":6" />
* אם גבר נהיה מגורה מינית או גומר תוך כדי האונס, אז הוא בטח אהב את זה<ref></ref>
* גברים שמותקפים מינית על ידי גברים אחרים הם הומואים<ref name=":6" />
* גברים לא מסוגלים לתפקד מינית אלא אם כן הם חווים עוררות מינית<ref name=":6" />
* לא ניתן לכפות על גברים לקיים יחסי מין בניגוד לרצונם<ref name=":6" />
* גברים פחות מושפעים מתקיפה מינית מאשר נשים<ref name=":6" />
* גברים נמצאים במצב מתמיד של נכונות לקבל כל הזדמנות מינית<ref name=":6" />
* גברים חזקים יותר מנשים והם מסוגלים להתגונן מפני תקיפה מינית<ref name=":6" />
* גברים לא חווים טראומה או מעט מאוד טראומה, שהם נאנסים על ידי אישה<ref></ref>

==מיתוסים גזעניים על אונס==
חוקרים טוענים כי גזענות נותרה מרכיב קריטי בשיח על אלימות מינית בתוך ארצות הברית. אלקוף וגריי טוענים כי קורבנות לבנים המדווחים כי נאנסו על ידי עבריינים לא-לבנים, זוכים לאמון רב יותר לעומת קורבנות שאינם לבנים המדווחים על עבריינים לבנים. 

נוסף לכך שאנשים שאינם לבנים נתפסים כאנשים שלא סביר שיאנסו, אלא שגברים לא-לבנים נתפסים כסוטי-מין, אלימים ומסוכנים. בהקשר של גברים אפרו-אמריקאים, Dawn Rae Flood טוען שההיסטוריה של יחסי הגזע בתוך ארצות הברית מבנה גברים אפרו-אמריקאים נאשמים כאשמים בכל האשמה נגד אישה לבנה, בגלל "טבעם המיני הפלילי".

בתקופת הלינצ'ים הגדולה בארצות הברית בתחילת המאה ה-20 נרצחו אלפי שחורים וכן בני מיעוטים אחרים ולבנים. האשמה הנפוצה ביותר הייתה רצח או ניסיון לרצח. האשמה הנפוצה לאחר מכן הייתה ניסיון לביצוע אונס, במיוחד של נשים לבנות בידי שחורים. מקרים ידועים כוללים את הלינץ' בג'סי וושינגטון. הנער אמט טיל נרצח משום שתקף לכאורה "לידי" לבנה דרומית. משפטים מפורסמים בהם שחורים חפים מפשע הורשעו בכך שאנסו נשים לבנות, למרות ראיות קלושות כוללים את משפט נערי סקוטסבורו בשנות ה-30, ופרשת האצנית בסנטרל פארק ב 1989. 

גבר יהודי לצד אשה "ארית" בקריטורקה המתארת את הסכנה מפני "ערבוב גזעים". 
בקריקטורות תעמולה אנטישמיות של השלטון הנאצי, תוארו יהודים לפעמים כטיפוסים כעורים המנסים לפתות או לתקוף נערות אריות תמימות.[https://fathomjournal.org/the-lust-libel-sexual-antisemitism-in-history-and-contemporary-culture/] [https://www.google.com/imgres?imgurl=x-raw-image%3A%2F%2F%2F80559fd56da2786dc1aefd68a6c5b60275356727efd0b665516923854606e0a3&tbnid=bXiibdWfVYBOCM&vet=12ahUKEwjUrMbRsbv-AhV8sCcCHfoODyEQMygIegUIARCOAQ..i&imgrefurl=https%3A%2F%2Fwww.degruyter.com%2Fdocument%2Fdoi%2F10.3138%2F9781487541255-005%2Fpdf&docid=2JYbNVAPbMb-aM&w=414&h=458&q=Sexual%20Antisemitism&client=avast-a-1&ved=2ahUKEwjUrMbRsbv-AhV8sCcCHfoODyEQMygIegUIARCOAQ][https://collections.ushmm.org/search/catalog/pa1182392]

== ראו גם ==
* השערת העולם הצודק
* האשמת הקורבן
* עבריינות מין
* תרבות אונס

== הערות שוליים ==

2022 10
קטגוריה:קרימינולוגיה
קטגוריה:אלימות נגד נשים
קטגוריה:מיתוסים מדעיים